Αγγελική Σιδηρά

Η Αγγελική Σιδηρά (Αθήνα, 1938 - Αθήνα, 3 Ιουλίου 2025), ήταν Ελληνίδα ποιήτρια.

 Βιογραφία 
Είχε εργαστεί στην Εθνική Τράπεζα της Ελλάδος και στο Υπουργείο Εξωτερικών. Ήταν εθελόντρια κοινωνικής πρόνοιας στον Ελληνικό Ερυθρό Σταυρό. 

Ήταν μέλος της Εταιρείας Ελλήνων Συγγραφέων και ιδρυτικό μέλος του Κύκλου Ποιητών.

Είχε δημοσιεύσει 12 ποιητικές συλλογές. Είχε μεταφράσει ποιήματα της Αμερικανίδας ποιήτριας Έμιλι Ντίκινσον και είχε συμμετάσχει στην έκδοση της μαρτυρίας «Αίσθηση γυναίκας» με άλλες 5 συγγραφείς.

Ποιήματά της έχουν μεταφρασθεί στα γαλλικά, ισπανικά, ιταλικά, γερμανικά, αγγλικά, τουρκικά, έχουν συμπεριληφθεί σε ανθολογίες και έχουν δημοσιευθεί σ’ εφημερίδες και λογοτεχνικά περιοδικά.

Κριτικές για το έργο της έχουν δημοσιευθεί σε εφημερίδες και λογοτεχνικά περιοδικά. Τον Απρίλιο του 2010 εκπροσώπησε την Ελλάδα στο Διεθνές Φεστιβάλ Ποίησης που έγινε στην Κωνσταντινούπολη, πολιτιστική πρωτεύουσα 2010, και στο Φεστιβάλ Ποίησης Voix Vives στο Τολέδο τον Σεπτέμβριο του 2015, στην Σετ της Γαλλίας τον Ιούλιο του 2016 και στην Γένοβα τον Ιούνιο του 2019.

Το 1963 παντρεύτηκε τον Γιώργο Παπακώστα και απέκτησαν τρεις γιους. Απεβίωσε στις 3 Ιουλίου 2025, σε ηλικία 87 ετών.

Εργογραφία
Ποίηση
(1983) Βραχνή Ψυχή, Εκδόσεις Ι.Γ. Βασιλείου.
(1986) Τριάντα Ερωτικά Ποιήματα και Ένα, Εκδόσεις Ηριδανός. 
(1987) Αλφαβητικό Πείραμα, Εκδόσεις Πιτσιλός.
(1989) Η όγδοη νότα, Εκδόσεις Πιτσιλός.
(1994) Απόπειρα Τοπίου, Εκδόσεις Ερμείας. 
(1905) Η όγδοη νότα, β έκδοση Εκδόσεις Ερμείας.
(1998) Ο πιο μικρός περίπατος, Εκδόσεις Πλανόδιον.
(2004) Κοντσέρτο στη Δρέσδη, Εκδόσεις Νεφέλη.
(2007) Αμείλικτα Γαλάζιο, Εκδόσεις Καστανιώτη.
(2010) Αμφίδρομη Έλξη, Εκδόσεις Καστανιώτης & Διάττων.
(2013) Αναπάντεχα Κοντά, Εκδόσεις Νέος Αστρολάβος / Ευθύνη.
(2016) Silver Alert, Εκδόσεις Κέδρος.
(2020) Οίμοι λέγουσα, Εκδόσεις Κέδρος.

Συμμετοχή σε συλλογικά έργα 
(1989) Τετραφωνία, Συλλογική Έκδοση, Εκδόσεις Πιτσιλός
(2000) Αίσθηση Γυναίκας, Μαρτυρίες, Εκδόσεις Καστανιώτης.
(2004) Να Μαθαίνω Γράμματα, Συλλογική Έκδοση, Εκδόσεις Μεταίχμιο. 
(2007) Τα ωραιότερα ποιήματα για τη Μάνα, Συλλογική Έκδοση, Εκδόσεις Καστανιώτη.  
(2011) Ο Παπαδιαμάντης με τα μάτια νεότερων λογοτεχνών, Συλλογική Έκδοση, Έκδοση Μορφωτικού Ιδρύματος της ΕΣΗΕΑ. 
(2015) Τόποι της Λογοτεχνίας, Συλλογική Έκδοση, Εκδόσεις Καστανιώτη.
(2015) Greek Writers Today, Συλλογική Έκδοση Εταιρείας Συγγραφέων, Εκδόσεις Πατάκη.
(2016) Τα Πάθη στη Λογοτεχνία, Συλλογική Έκδοση, Εκδόσεις Καστανιώτη. 
(2017) Η Ελλάδα ταξιδεύει, ολοένα ταξιδεύει, Εκδόσεις Ιωλκός. 
(2018) Ο ποιητής Ορέστης Αλεξάκης, Εκδόσεις Κουκκίδα.
ΗΜΕΡΟΛΟΓΙΑ 1916, 1917,1918, 1919,1920, Εκδόσεις Πατάκη.

Μεταφράσεις
(1995) Έμιλυ Ντίκινσον Ποιήματα, Εκδόσεις Ερμείας.

Παιδικά
(2017) Ο Ντρούφυ το σαλιγκαράκι και άλλες ιστορίες, Κουκούτσι.

Βραβεία
Η ποιητική συλλογή της "Silver Alert" (Κέδρος, 2016), που αναφέρεται στην ανάγκη εγρήγορσης ("alert") για το αίνιγμα της απώλειας και τα δεινά της τρίτης ηλικίας, όπως η άνοια, τιμήθηκε με Κρατικό Βραβείο Βιβλίου που Προάγει τον Διάλογο σε Ευαίσθητα Κοινωνικά Θέματα.

 Παραπομπές 

Εξωτερικοί σύνδεσμοι
 Αγγελική Σιδηρά στην Βάση Βιβλιοnet 
Στον ιστότοπο της Εταιρείας Συγγραφέων
Ο Γιώργος Αράγης γράφει για την ποιήτρια Αγγελική Σιδηρά
Αγγελική Σιδηρά: «Οίμοι, λέγουσα», γράφει η Ελένη Λιντζαροπούλου

Κατηγορία:Ελληνίδες ποιήτριες
Κατηγορία:Νεοέλληνες ποιητές